钦定古今图书集成/明伦汇编/官常典/第736卷 > 李恂
## 钦定古今图书集成/明伦汇编/官常典/第736卷 > 李恂

按《亳州志》：恂字恪如，性忠烈而智过人，学博才宏，晓
畅军事。登国初贤书，明太祖不次擢用，拔为兵科谏
议大夫，再迁吏科给事，先后执政，赫赫有声。以交阯
背叛，群僚咸举恂为大总戎，帅师入蜀，以征不庭。值
文皇帝靖难践祚，恂勒兵于蜀不朝，及敕谕招来，乃
自缢。使臣反命，文皇帝曰：“此真忠孝双全者也。”叹惜
久之。后入本州学，乡贤祠享祀不绝。